**CAMPIONATUL NAȚIONAL de DRIFT 2017**

**ETAPA 2**

**REGULAMENT PARTICULAR**

**02 – 04 Iunie 2017**

**PREJMER**

**CUPRINS**

INTRODUCERE

1. Program

2. Dispozitii Generale

3. Organizator

4. Clase admise

5. Piloti admisi în competiție.

6. Echipamente de securitate

7. Înscrieri, responsabilități

8. Asigurări

9. Obligațiile generale

10. Verificări administrative

11. Verificări tehnice iniţiale

12. Desfășurarea competiției

13. Paddock

14. Clasamente

15. Proteste, apeluri

16. Festivitate de premiere

17. Alte clauze

**INTRODUCERE**

ETAPA a 2- a a Campionatului Naţional de Drift 2017 se organizează şi se desfăşoară în conformitate cu:

* Regulamentul cadru al Campionatului Naţional de Drift 2017
* Prezentul Regulament Particular.

Prin înscrierea în competiţie, participanţii acceptă arbitrajul Federaţiei Române de Automobilism Sportiv (FRAS). Regulamentele sportive în vigoare la data desfăşurării competiţiei, se vor aplica după principiul conform căruia ”reglementarea particulară primează celei generale” şi conform Statutului FRAS.

Până la prima şedinţă a Colegiului Comisarilor Sportivi (CCS), eventualele modificări aduse prezentului regulament vor fi publicate sau comunicate tuturor părţilor interesate, prin ”Buletine” datate şi numerotate de către FRAS. Începând cu prima sedinţă CCS, eventualele modificări la prezentul regulament, precum publicarea/comunicarea acestora, sunt de competenţa Comisarilor Sportivi. Oficialul desemnat pentru relaţia cu concurenţii are obligaţia de a aduce la cunoştinţă ”Buletinele”, tuturor echipajelor înscrise ori admise în competiţie.

1. **PROGRAM**

**Vineri 02 Iunie 2017**

* **Ora 10:00 Acces Parc Service (incinta circuitului Prejmer BV)**
* **Ora 13:00 - 16:00 Înscrieri Piloți, verificare tehnică**
* **Ora 14:00 – 18:30 Antrenamente libere**
* **Taxă competiție: 250 lei/pilot. Se plătește la înscrierea în competiție.**

### Sâmbătă 03 Iunie 2017

* **Ora 09:00 - 09:30 Înscrieri Piloți, verificare tehnică**
* **Ora 09:30 – 10:00 Brieffing-ul zilei**
* **Ora 10:00 – 11:00 Antrenamente libere Clasa Semi Pro**
* **Ora 11:00 – 12:00 Antrenamente libere Clasa Pro**
* **Ora 12:00 – 12:20 Brieffing ambele clase (Feedback Antrenamente)**
* **Ora 12:20 – 12:40 Sesiune Licențiere**
* **Ora 12:40 – 14:00 Antrenamente libere Clasa Semi Pro**
* **Ora 14:00 – 15:50 Antrenamente libere Clasa Pro**
* **Ora 15:50 – 16:00 Brieffing Clasa Semi Pro**
* **Ora 16:00 – 16:10 Prezentare Piloti Clasa Semi Pro**
* **Ora 16:10 – 17:30 Calificări Clasa Semi Pro**
* **Ora 17:50 Afișare rezultate Clasa Semi Pro**
* **Ora 17:30 – 17:40 Brieffing Clasa Pro**
* **Ora 17:40 – 18:00 Prezentare Piloti Clasa Pro**
* **Ora 18:00 – 19:30 Calificări Clasa Pro**
* **Ora 19:50 Afișare rezultate Clasa Pro**

**Duminică 04 Iunie 2017**

* **Ora 09:45 – 10:00 Brieffing-ul zilei**
* **Ora 10:00 – 11:00 Antrenamente libere Battle Clasa Semi Pro**
* **Ora 11:00 – 13:00 Antrenamente libere Battle Clasa Pro**
* **Ora 13:00 – 13:10 Brieffing Clasa Semi Pro**
* **Ora 13:10 – 13:20 Prezentare Piloti Clasa Semi Pro**
* **Ora 13:20 – 14:30 Battle Clasa Semi Pro**
* **Ora 14:30 – 14:50 Brieffing Clasa Pro**
* **Ora 14:50 – 15:10 Prezentare Piloti Clasa Pro**
* **Ora 15:10 – 17:00 Battle Clasa Pro**
* **Ora 17:15 Festivitatea de premiere**

**2. DISPOZIȚII GENERALE**

**2.1** Locul de desfășurare a competiţiei: pista de karting Prejmer, Brașov

**2.2.** DATE TEHNICE CIRCUIT: lungime: 1.200 m.

**3. ORGANIZATOR**

**3.1.** Clubul Sportiv Romanian Drift Community, cu sediul în București, Str. Grigore Alexandrescu, Nr. 67, Sector.1.

Date contact:

Mail: denis@rodrift.ro

Tel: 0040722342920

**PENTRU ÎNSCRIERI, VĂ RUGĂM SĂ FOLOSIŢI ADRESA:**

E-mail: denis@rodrift.ro

**3.2**.Web: [www.rodrift.ro](http://www.rodrift.ro)

**3.3** **Comisia Sportiva** (**Oficiali):**

 - Observator Federal: Manea Denis Alexandru

 - Membru Comisia de Drift: Calin Ciortan

 - Membru Comisia de Drift: Mateescu Razvan

 - Director de concurs: Denis Manea

 - Secretar: Alina Ionescu

 - Arbitru: Troase Andrei

 - Arbitru: Florin Cozmuta

 - Arbitru: Simon Arpad

 - Arbitru: Benedek Sandor

 - Șef verificare tehnica:

**4. Clase admise**

**Clasele admise În etapa 1 cnd: SEMI PRO Și pro**

**5. PiloŢi admiŞi ÎN COMPETIŢIE.**

**5.1** **Piloții care participă în Campionatul National de Drift 2017 trebuie să fie posesori ai Licențelor sportive eliberate de către Federația Română de Automobilism Sportiv, valabile pe anul în curs sau One Event pentru Drift.** Sunt admiși piloți rezidenți români, sau nerezidenți, cetățeni ai unui stat membru al Uniunii Europene, care posedă licența FRAS valabilă pentru competiția respectivă.

**5.2** Posesorilor de licențe nationale valabile, emise de o autoritate sportivă a unui stat membru al Uniunii Europene, li se va elibera licenta FRAS după o procedură specială de echivalare, sau în baza agrementelor bilaterale în vigoare între FRAS și autoritățile respective.

**5.3** Toți piloții admiși, inclusiv staff-ul acestora, vor fi clasați la finalul unei competiții înscrise ca etapă a Campionatului Național de Drift 2017, în condițiile prezentului regulament. Punctele obținute vor fi luate în calcul la finalul sezonului competițional după criteriile de clasificare stabilite de CNDR-FRAS.

**5.4** Responsabilitatea pentru acceptul autorității sportive CIK-FIA din țara de rezidență, legată de participarea la Campionatul Național de Drift din Romania, revine în totalitate concurentului (club, asociatie sportiva, persoana juridica, echipa sau reprezentant legal) și pilotului care îl reprezintă.

**5.5** Piloții de drift minori sunt admiși în competiție pe baza unei declarații pe propria răspundere a tutorelui legal și pe baza răspunderii angajate de structura sportiva la care minorul este legitimat.

**5.6** Pentru participarea în Campionatul Național de Drift 2017, piloții trebuie să îndeplinească următoarele condiții :

-să fie legitimați la o structură sportivă afiliată FRAS, în condițiile legale.

-să dețină licența FRAS valabilă pentru anul în curs sau One Event.

**5.7** Pentru eliberarea licenţei valabile pe anul în curs, sunt necesare următoarele documente:

1. copie după actul de naştere sau după cartea de identitate
2. cerere tip disponibilă la secretariatul FRAS
3. viză medic medicină sportivă
4. legitimație de sportiv vizată pe anul în curs
5. asigurare de preluare a riscului la accidente pe timpul competițiilor de drift
6. o fotografie color pe suport electronic.

**5.8** Piloții trebuie să fie asistați de maxim 4 mecanici (staff) acceptați de organizatorii competiției. **Piloții pot fi însoțiți în zona de start de un singur mecanic, care are dreptul de a-i acorda service rapid pilotului doar în aceasta zona și doar pe timpul manșei de calificări și a celei de battle**.

**6. Echipamente de securitate**

**6.1.** Echipament de securitate pilot: Echipamentul de protecţie al piloţilor trebuie să corespundă exigenţelor de securitate impuse de Comisarii Tehnici ai competiţiei, stabilite pe baza anexelor regulamentului cadru a CND 2017.

**6.2** Pe parcursul competiţiei, dar şi la antrenamente, piloţii sunt obligaţi să poarte echipamentul specific de protecţie (cască, combinezon, ghete, mănuşi, etc). Orice abatere de la această prevedere va fi raportată Comisarilor Sportivi.

**6.3** Pentru neconformitatea echipamentului de protecție, Directorul sportiv poate refuza startul sau dupa caz, poate opri în timpul competiției pilotul care se face vinovat de aceste abateri.

**7. ÎnscrierI, RESPONSABILITĂŢI**

**7.1.** Înscrieri: - **deschiderea înscrierilor: Luni, 15 Mai 2017**

 - **închiderea înscrierilor: Vineri, 19 Mai 2017**

**7.2. Cererile de înscriere vor fi trimise pe mail:** denis@rodrift.ro

**7.3.** Taxa de licente pe anul 2017:

 - Pro Anuală - 100 euro

 - Pro One Event - 30 euro

 - Debutant Anuală - 60 euro

 - Debutant One Event - 20 euro

**8. ASIGURĂRI**

**8.1.** Participanţii vor fi asiguraţi pe durata competiţiei de o asigurare globală de răspundere civilă faţă de terţi, care este valabilă începând cu antrenamentele oficiale şi încetează odată cu terminarea competiţiei sau retragerea, descalificarea sau excluderea unui competitor.

**8.2.** Prima de asigurare garantează concurenților acoperirea eventualelor pagube civile faţă de terţe persoane. Participanţii vor fi asiguraţi în timpul competiției de o asigurare de răspundere civilă faţă de terţi în valoare de 50.000 lei.

**8.3.** Nici organizatorul competitiei, nici FRAS, oficialii sau arbitrii acesteia, nu au nici o obligaţie faţă de competitori pentru daune produse lor, materialului sportiv al acestora, ori terților, provenite sau rezultate din înscrierea sau participarea acestora la competiţie.

**8.4.** Prin semnarea cererii de înscriere, competitorii scutesc pe oficiali, arbitri şi organizator sau reprezentanţii acestora şi pe fiecare dintre ei în parte, de orice responsabilitate în legătură cu acţiunile, taxele, cheltuielile, revendicările şi reclamaţiile referitoare la răniri de orice fel, provenite sau rezultate din înscrierea sau participarea acestora la competiţie.

**8.5.** asigurarea de la art. 8.1. este obligatorie, dar nu se va suprapune, nu va înlocui și nu va aduce atingere niciunei poliţe de asigurări personale sau individuale deţinută de participantii la eveniment. Este responsabilitatea structurilor sportive, a echipelor, a sportivilor și a reprezentanților legali ai acestora, ca fiecare dintre aceștia și în mod special piloții, să posede asigurarea valabilă pe intreaga durată a CND 2016 pentru accidente produse pe timpul acestor competiții. Licența pilotului care va fi găsit cu o asigurare expirată, va fi suspendată până la reînnoirea asigurării.

**8.6.** Pentru minorii participanți în orice calitate la competițiile de drift din CND 2016, responsabilitatea aparține competitorilor pe care îi reprezintă. Toți concurenții, structurile sportive și echipele acestora au obligaţia să obțină în acest sens consimţământul scris de la părinţii sau de la reprezentanții legali ai minorului respectiv.

**9. OBLIGAŢII GENERALE**

**9.1.** Numere de competiţie

**9.1.1.** Este obligatorie aplicarea pe mașină a numerelor corespunzătoare licenţei pilotului, în formatul unic.

**9.1.2.** Numele pilotului trebuie înscris vizibil pe partea exterioară a masinii

**9.2** Semnalizare. Comportament pe traseu:

**9.2.1.** Fanioanele utilizate sunt:

- drapelul naţional - pentru start;

- fanionul Drift Community - pentru Clipping Point și Inițierea driftului

- fanionul şah - pentru linia de finișh a drift-ului;

- fanionul roşu - utilizat exclusiv pentru oprirea imediată a pilotului.

**10. VERIFICĂRI ADMINISTRATIVE**

**10.1.** Eliberarea licențelor, înscrierea concurenților și a piloților se va efectua Vineri, 02 Iunie între orele 13:00 – 16:00 și Sâmbătă 03 Iunie 2017 intre orele 09:00 – 10:00 la secretariatul FRAS.

**11. Verificări tehnice**

**11.1.** Fiecare pilot va permite Comisarului Tehnic, accesul pentru verificarea tehnică. Refuzul pilotului se sanctionează cu eliminarea acestuia din competiție, fără returnarea taxei de participare.

**11.2.** Program verificari tehnice: Vineri, 02 Iunie între orele 13:00 – 16:00 și Sâmbătă 03 Iunie 2017 între orele 09:00 – 10:00.

**12. DESFĂŞURAREA COMPETIŢIEI**

**12.1.** Antrenamentele libere se vor efectua conform planului orar, în ordine aleatorie.

**12.2.** Manşa 1 - Calificari

**12.2.1.** Grila de start pentru fiecare clasa a primei manșe de concurs (Calificari) este în ordine aleatorie.

**12.3.** Manşa 2 - Battle

**12.3.1.** Grila de start pentru manșa finala (Battle) se stabilește în ordinea clasamentului primei manșe de concurs.

**12.3.2.** Clasamentul unei manșe se alcatuiește conform Regulamentului Sportiv Cadru.

**13. Paddock**

**13.1.** Piloţii şi staff-ul au obligaţia de a proteja suprafaţa paddock-ului şi a mediului înconjurător prin folosirea prelatei de lucru şi păstrarea curăţeniei în spaţiul atribuit fiecăruia. La plecare, spaţiul folosit va fi lăsat în aceeaşi stare de curăţenie în care a fost preluat.

**13.2.** După terminarea fiecărei manșe, mașinile vor intra obligatoriu in Paddok conform programului competiției. Mașinile de competiție cât și mașinile de asistență tehnică nu vor staționa în alte locuri decât în cele indicate de organizator.

**14. CLASAMENTE**

**14.1.** Afișarea clasamentelor provizorii: după terminarea manșei pentru fiecare clasă.

**14.2.** Clasamentul etapei de Campionat va fi alcătuit conform Regulamentului Sportiv Cadru.

**15.- PROTEST/CONTESTAŢIE/APEL**

**15.1.** **PROTEST.** Orice protest este semnat, datat (cu ora și minutul depunerii) și înaintat prin responsabilul „relația cu concurenții” Directorului Sportiv. Protestele verbale sau cele colective, nu se iau în considerare.

**15.2.** Dreptul de a protesta îl au doar competitorii sau reprezentantul acestora înregistrat în acest scop la FRAS. Pot deasemenea să depună proteste şi concurenții ai căror piloți au luat startul și au abandonat pe parcursul competiției.

**15.3.** Termenele de depunere a protestelor, sub sancţiunea nulităţii, sunt:

- împotriva modului de intocmire a listelor pentru manșa de Calificari, maxim 60 minute de la afisare. Taxa pentru aceasta contestație este de 150 lei.

**15.4.** **APEL**. Împotriva soluțiilor date de Comisia Sportiva la protestele depuse, cel care se consideră nedreptăţit poate înainta către FRAS o contestaţie. Intenţia de depunere a contestaţiei trebuie adusă la cunostinţă Comisiei Sportive printr-o notificare în scris, în maxim o oră de la data difuzării/publicării deciziei contestate. Lipsa acestei notificări sau depunerea acesteia în afara timpului regulamentar atrage decăderea din dreptul la contestaţie sau apel.

**15.5.** Contestaţia trebuie transmisă Secretariatului FRAS înmaxim 48 de ore de la notificarea Comisiei Sportive. Este admisă transmiterea acesteia prin fax, e-mail, etc. însoţit de copia ordinului de plată prin care se probează achitarea taxei aferente.

**16. Festivitatea de Premiere**

**16.1.** **Festivitatea de premiere - duminică 04 Iunie 2017, orele 18:00.**

**16.2.** In cadrul etapei 2 a Campionatului Național de Drift 2017 se vor premia următoarele clase :

- Pro

- Debutant

**16.3.** La fiecare etapa vor fi premiate obligatoriu, clasele la care au luat startul în manșa finală cel puțin cinci piloti.

**16.4.** Piloţii participanți în competiție care nu se prezintă la festivitatea de premiere vor fi sanctionaţi disciplinar. Desemenea, pilotii se vor prezenta numai în echipamentul de concurs.

**16.5.** Organizatorul va oferi cupe, diplome, medalii și alte premii materiale sau financiare după caz.

**17. ALTE CLAUZE**

**17.1** Pentru situațiile necuprinse în prezentul Regulament Particular, precum și în Regulamentul Campionatului Național de Drift 2016, Comisia Sportivă sau Comisia de Disciplină sunt singurele în măsură să evalueze și să aplice sancțiuni corespunzătoare.

**17.2** Prevederile prezentului regulament sunt aplicabile:

- concurenților;

- piloților;

- mecanicilor;

- cluburilor sportive;

- arbitrilor;

- tuturor acelora care indiferent sub ce titulatură exercită o activitate recunoscută în drift.